దేవీ పుత్రుడు

దేవీ పుత్రుడు 2001లో కోడి రామకృష్ణ దర్శకత్వంలో విడుదలైన సినిమా. ఇందులో వెంకటేష్, సౌందర్య, అంజలా జవేరి ముఖ్య పాత్రల్లో నటించారు. మణిశర్మ సంగీత దర్శకత్వం వహించాడు. ఫాంటసీ డ్రామా గా వచ్చిన ఈ సినిమా తెలుగు సినీ పరిశ్రమలో భారీ వ్యయంతో రూపొందించబడింది. కాని వాణిజ్య పరంగా పరాజయాన్ని చవిచూసింది. ద్వాపర యుగంలో నీట మునిగిన ద్వారక ఈ సినిమా కథకు ఆధారం.

కథ 
కృష్ణ చిన్న చిన్న దొంగతనాలు చేస్తూ ఉంటాడు. సత్య విదేశాల్లో చదువుకుంటూ హైదరాబాదులో ఉన్న తల్లిదండ్రుల దగ్గరకు వస్తుంది. వస్తూనే తన అక్క కరుణ కోసం వాకబు చేస్తుంది. గుజరాత్ లో ఉన్న ద్వారక లో సముద్రం అడుగున ఉన్న అలనాటి ద్వారక గురించిన ఆనవాళ్ళపై పరిశోధన చేయడానికి వెళ్ళిందని తెలుస్తుంది. కరుణ అక్కడే తన సహోద్యోగియైన బలరాంను ప్రేమించి పెళ్ళి చేసుకుంటుంది. కానీ ఆమె తల్లిదండ్రులకు ఇష్టం లేకపోవడంతో ఆమె ఎన్ని ఉత్తరాలు రాసినా పట్టించుకోకుండా ఉంటారు. ఒక ఉత్తరంలో ఆమె తల్లి కాబోతున్నట్లు తెలియజేస్తుంది. అక్క అంటే వల్లమాలిన ప్రేమ కలిగిన సత్య ఎలాగైనా ఆమెను హైదరాబాదుకు తీసుకు రావాలని తాతయ్య పేరయ్య తో కలిసి బయలు దేరుతుంది. ఎవరో వజ్రాలు తీసుకుని విమానం దిగుతున్నారని తెలుసుకున్న కృష్ణ పొరపాటున పేరయ్య, సత్యవతి దగ్గర వజ్రాలున్నాయని వారిని తన ట్యాక్సీలో ఎక్కించుకుని బయలుదేరతాడు.

తారాగణం 
 బలరాం, కృష్ణ గా వెంకటేష్ ద్విపాత్రాభినయం
 కరుణ పాత్రలో సౌందర్య
 సత్యవతి పాత్రలో అంజలా జవేరి
 హరగోపాల్ పాత్రలో సురేష్
 పెద్దగెద్దల పేరయ్య పాత్రలో ఎం. ఎస్. నారాయణ
 ఆటో డ్రైవరుగా ఆలీ
 మాంత్రికుడిగా కోట శ్రీనివాసరావు
 బాబు మోహన్
 కరుణ తండ్రి గా రఘునాథ రెడ్డి
నవాబ్ షా

పాటలు 
ఈ సినిమాలో మొత్తం ఆరు పాటలున్నాయి.
 దొంగ దొంగ వచ్చాడే - శంకర్ మహదేవన్
 ఒకటా రెండా మూడా యేసేరా కొబ్బరి కోలా - సుఖ్విందర్ సింగ్
 తెల్ల తెల్లని చీర - ఉదిత్ నారాయణ్

మూలాలు 

వెంకటేష్ నటించిన సినిమాలు
మణిశర్మ సంగీతం అందించిన సినిమాలు
సౌందర్య సినిమాలు
కోడి రామకృష్ణ దర్శకత్వం వహించిన సినిమాలు
అంజలా జవేరి నటించిన సినిమాలు
2001 తెలుగు సినిమాలు
కోట శ్రీనివాసరావు నటించిన సినిమాలు